als_Latn dik_Latn ron_Latn
Një denoncim ka mbërritur në Policinë e Vlorës nga një e vajzë, e cila deklaron se një djalë, të cilin e kishte njohur në rrjetet sociale, e ka shfrytëzuar si prostitutë. Shtetasja F.K., 19 vjeçe, është paraqitur në komisariatin e policisë.
Ajo kallëzoi para uniformave blu, se një djalë të cilin e kishte njohur nëpërmjet rrjetit social Facebook, në muajin prill, e ka trafikuar në Kosovë duke e shfrytëzuar për prostitucion.
E reja tregoi se nëpërmjet afrimitetit që ishte krijuar mes tyre për shkak të komunikimeve të vazhdueshme, ai ka përfituar duke e trafikuar.
Aktualisht po punohet për identifikimin e kapjen e autorit për të cilin vajza thotë se nuk ia di emrin e plotë, ndërkohë që materialet iu referuan Prokurorisë për Krimet Rënda Tiranë. Për shkak se çështja është ende nën hetim, nuk bëhen me dije detaje të tjera./CityNews
als_Latn als_Latn als_Latn als_Latn